David Rovics

David Stefan Rovics ( / ˈroʊ vɪks / ROH -viks ; ROH  amezaliwa Aprili 10, 1967) ni mwimbaji/ mtunzi wa nyimbo wa Marekani. Muziki wake unahusu mada kama vile vita vya Iraq vya 2003, kupinga utandawazi, machafuko, na masuala ya haki za kijamii . Rovics amekuwa mkosoaji mkubwa wa Rais wa zamani George W. Bush, Chama cha Republican, John Kerry, na Chama cha Democratic.

Rovics anakosoa sera za serikali ya Marekani na anadai kuwa "sera ya mambo ya nje ya serikali ya Marekani inawakilisha maslahi ya makampuni ya Marekani" na kwamba "serikali ya Marekani haipendi demokrasia ya ndani ya nchi au nje." 

Ingawa baadhi ya kazi za Rovics hazichapishwi, na nyingi zinasambazwa kibiashara, Rovics amefanya muziki wake wote uliorekodiwa upatikane bure kama faili za mp3 zinazoweza kupakuliwa. Anahimiza usambazaji wa bure wa kazi yake kwa njia zote zisizo za faida ili kukuza kazi yake na kueneza ujumbe wa kisiasa, na anazungumza dhidi ya tovuti au programu kama iTunes ambazo hutoza pesa kwa kupakua nyimbo zake. Rovics pia ametetea uimbaji wa nyimbo zake kwenye maandamano na amefanya muziki wake na mashairi kupatikana kwa kupakuliwa mitandaoni. 

 Wasifu 
David Rovics alizaliwa huko New York City . Familia yake ilihamia Wilton, Connecticut alipokuwa mdogo. Rovics alitiwa msukumo wa kisiasa wakati wa ujana wake kutokana na uzoefu wake na watu wenye mwelekeo wa kihafidhina, mazingira ya Kikristo ya mji wake wa asili. Wazazi wake, wanamuziki wa classical  na waelimishaji, walikuwa huru katika mtazamo wao. Labda kwa sababu hii, wakati katika ujana wake Rovics alipata ushwishi wa kufuatilia mambo ya  nyuklia duniani . Amejielezea kuwa " Myahudi anayepinga Uzayuni kutoka New York". 

Mnamo 1985, Rovics alijiandikisha katika Chuo cha Earlham huko Richmond, Indiana, lakini aliacha shule na kuhamia Berkeley, California. Alifanya kazi i kama vile mpishi, barista, katibu na mpiga chapa, huku akifuatilia masilahi yake ya muziki kama mwigizaji wa barabarani na katika vilabu vidogo na baa. Alijizatiti katika mrengo wa kushoto na akawasiliana na watunzi wengine wa nyimbo na waigizaji na kufanya nao maongezi ya chini chini kulingana na masuala mazima ya itikadi zao kisiasa . Kufikia mapema miaka ya 1990 alikuwa akipendelea kusafiri  katika njia za chini ya ardhi za Boston. 

 Marejeo 

Jamii:Watu walio hai
Jamii:Waliozaliwa 1967
Jamii:Wanamuziki wa Marekani